Ein rein hohgemvͤte (Mit originalen Lettern)
Ein rein hohgemvͤte·
dc núwā nah erē ſtat·
dc lob ich an der vꝛowē mī·
darzv̊ māiger ſlahte gvͤte·
zv̊ d̾ ſchoͤne vn̄ ſi hat·
ſol ſi vō dē getúret ſin·
ſo hat ſi bi allē gv̊tē wibē w̾dekeit·
liege ich iv vmb ein har· des ich ú han geſeit·
es enſi an der liebē gar·
ſone geſage ich niem̾ woꝛt d̾ w̾lte war·

Sit dc dv mīne meriſt·
ſwc in dinen huldē iſt·
trurē vn̄ hohē mv̊t·
ſwie ſo dvs dāne kereſt·
ſit dc dv alſo gewaltig biſt·
ſo wiſ minē froͤidē gv̊t·
weiſtv wol dc genade bi gewalte zimt·
dc eī wib ſo kleine mine klage v̾nimt·
dc wêne ich gar vō dinē ſchuldē ſi·
wolteſt dv alleine da wer me genadē bi·

Vil mīneklichú mīne·
ſchowe dc dv ſelig ſiſt·
mir iſt vō dinē ſchuldē we·
dv haſt mir gar die ſinne·
vn̄ ǒch dc h̾ze an ſi gewiſt·
ſo dir got mīne nv fuͤge ǒch me·
dv ſolt eines ratē dc dinē namē wol gezeme·
dc eī wib zegv̊te mine klage v̾neme·
mīne ich han an menigē wolgeſehē·
biſtus vlizig mir mag alleſ gv̊t vō dir geſchehen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse